Josef Pühringer

Josef Pühringer (* 30. Oktoba 1949 in Traun, Obaösterreich) is a östareichischa Politika (ÖVP). Ea woa vo 1995 bis 2017 da Londeshauptmo vum Bundeslond Obaöstareich.

 Lebn 
Da Josef Pühringer is am 30. Oktoba 1949 in Traun ois Bua vum Schneidamoasta Josef Pühringer sen. und seina Frau Maria geboarn woan und hod a um zwoa Joa jingare Schwesta nomens Maria. Noch seina Matura 1970 hod a on da Johannes Keppler Universität Linz Rechtswissenschoftn studiad. 1976 is er zum Doktor vo de Rechtswissenschoftn promoviad wordn. Während seim Studium hod a ois Religionslehra in Traun gorbadt. Seit 1989 is a mit seina Frau Christa vaheiradt, mit dea wo a drei Kinda, Katharina Maria (1991), Josef (1992) und Peter (1997) hod.

Sei politische Karierr hod da Pühringer 1973 ois Stodrot in seina Hoamotstod Traun ogfangt. 1974 bis 1983 woa a Obmonn vo da Junga Volkspartei Obaöstareich. Ob 1981 woa da Pühringer Stodparteiobmonn vo da  ÖVP Traun und vu Novemba 1985 bis April 1988 Vizebuagamoasta. Seit 1979 hod a a Mandat zun obaöstareichischn Londtog. 1986/87 woa ea ÖVP-Londesparteisekretär, 1987 is ea donn Londesrot untam Londeshauptmonn Ratzeböck woarn.

Seitn 11. Feba 1995 is da Pühringer ÖVP-Londesparteiobmonn vu da ÖVP gwen, und seitn 2.März 1995 Londeshauptmonn vu Obaösterreich. 1997 hot sei "Dr. Joe"-Kampagne fia Aufsechn gsuagt, weil iba Monate neamd gwusst hod, wer des eigentlich is. Vo 2003 bis 2015 hod ar a schwoarz-greane Koalition gfiaht, danoch a schwoaz-blaue. Am 6. Aprü 2017 hod a s Omt ois Londeshauptmonn on sein Nochfoiga Thomas Stelzer ibagem.

Ofong Novemba 2007 hod a des Omt vum Presidentn vom Östareichischn Voiksliadwerk ibanumma.

 Auszeichnunga 

 1983 Ehrenmitglied K.Ö.St.V. Siegfriedia zu Linz im MKV
 1986 Ehrenmitglied K.Ö.St.V. Severina zu Linz im ÖCV
 1996 Ehrensenator der Johannes Kepler Universität Linz
 1998 Großes Silbernes Ehrenzeichen am Band für Verdienste um die Republik Österreich
 1999 Kommandeur easchta Klasse des königlich schwedischen Nordsternordens
 1999 Ehrenmitglied der K. A.V. Austro-Danubia Linz im ÖCV
 2000 Ehrenmitglied der Kunstuniversität Linz
 2000 Ehrenmitglied K.Ö.St.V. Kürnberg im ÖCV
 2001 Ehrenphilister K.Ö.St.V. Nibelungia 1901 Linz im MKV
 2004 Offizia vo da Franzesischen Ehrenlegion
 2005 Großkreiz vom Silvesterorden
 2005 Großes Goldenes Ehrenzeichen am Band für Verdenste um de Republik Österreich
 2008 Ehrenmitglied K. A.V. Capitolina Rom im CV
 2008 Ehrenmitglied K.Ö.St.V. Rugia Ried im MKV
 2009 Ehrenmitglied K.Ö.St.V. Flavia Lambach im MKV

 Im Netz 

 Intanetpräsenz vom Josef Pühringer

Kategorie:Österreichische Volkspartei
Kategorie:Politiker